CELEX: 62017TN0819
Language: el
Date: 2017-12-18 00:00:00
Title: Υπόθεση T-819/17: Προσφυγή της 18ης Δεκεμβρίου 2017 — Sierra κατά EUIPO

26.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/39
            
         Προσφυγή της 18ης Δεκεμβρίου 2017 — Sierra κατά EUIPO
   (Υπόθεση T-819/17)
   (2018/C 072/50)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Mercedes Sierra (Αλικάντε, Ισπανία) (εκπρόσωπος: E. Fontes Vila, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο να υποχρεώσει την εναγομένη να διαγράψει από την «Appraisal Report» του καθού, για την περίοδο αξιολογήσεως του έτους 2016, οποιαδήποτε μομφή συνδέεται με το επικοινωνιακό ύφος του καθού, δεδομένου ότι πρόκειται για ψεύδος και προσβολή του θεμελιώδους ατομικού δικαιώματος της στην ελευθερία εκφράσεως των ιδεών και των απόψεών της.
   
      Λόγοι και κύρια επιχειρήματα
   
   Η παρούσα προσφυγή στρέφεται κατά της αποφάσεως του EUIPO η εξεδόθη στο πλαίσιο της ετήσιας υπηρεσιακής αξιολογήσεως της προσφεύγουσας στη θέση εργασίας της, για το έτος 2016.
   Η προσφεύγουσα ζητεί, συγκεκριμένα, να εξαλειφθούν από την «Appraisal Report» ορισμένες αξιολογήσεις.
   Προς στήριξη της προσφυγής της, η προσφεύγουσα προβάλλει το δικαίωμά της να εκφράζει ελεύθερα τις απόψεις της για την Υπηρεσία χωρίς να φοβάται ότι θα υποστεί αντίποινα στην περίπτωση που το πράξει.
   Η προσφεύγουσα φρονεί ότι πλήττεται το δικαίωμά της στην ελευθερία εκφράσεως και φρονεί ότι το αιτιολογικό στο οποίο στηρίζεται η απόφαση να μην εξελιχθεί υπηρεσιακά με τον τρόπο που θα άξιζε, λαμβανομένης υπόψη της αφοσιώσεώς της, της ποιότητας της εργασίας της και του εργασιακού ζήλου της, την περιαγάγει σε απόλυτη αδυναμία να αμυνθεί.